מכיל תכנים קשים. והוא יושב על אדן המקלחת. במראה הוא רואה מה היא עשתה ממנו. גבר שרירי עם רעמת שיער שחורה שליפסטיק מרוח על שפתיו, ליפסטיק שהתעקם כשירד לה, ושמלה אדומה לגופו העירום חושפת רגליים יחפות שעירות ושיער בית-שחי. היא אמרה שהיא אדם נורא, שככה ניצלה אותו, שככה השפילה אותו, ארזה תרמיל ויצאה את הבית כשהיא שוכחת אחריה דברים קטנים כמו מברשת השיער שלה, או הטמפונים, או חצי פאקט סיגריות מרלבורו פתוח על השידה בחדר השינה. הוא נכנס למקלחת ושטף את השמלה האדומה ממנו, את הליפסטיק, את ריח וטעם הקוס משפתיו, את ריח גופה ממנו, את הזיעה שהצטברה בו במהלך משחקי הסאדו-מאזו שגלשו לדרך חיים של שלושה ימים. נקי בחוץ ולא בפנים, הוא ישב וצפה בסרטי פורנו שלא עשו לו כלום. הן לא היו נשים אמיתיות, היו פסיביות, זולות. ישבני הגברים החותרים לתוך הנשים רטטו במוחו כמו ג'לי כשהוא כיבה את המסך ויצא מהבית ללכת לאיבוד בתוך הלילה של המטרופולין הסואן. הוא חלף על פני אישה לא יפה, מרוחה בהרבה איפור, שעישנה את דרכה למוות והריחה בו ריח פסיבי חזק. "בחור," אמרה, "יש לי סיגריה בשבילך." הוא עצר והיא הושיטה לו קופסת סיגריות עבה